**ТЕХНИЧЕСКИ СПЕЦИФИКАЦИИ**

**НА ОБЩЕСТВЕНА ПОРЪЧКА**

**ПО РЕДА НА ЧЛ. 20, АЛ. 3, Т. 1 ОТ ЗОП С ПРЕДМЕТ:**

**„Изпълнение на енергоефективни мерки с гарантиран резултат на НУ "Паисий Хилендарски" с. Зимница, община Мъглиж”**

**2019 г.**

 ***1. Общо описание:***

|  |
| --- |
| Предмет на обществената поръчка е **"Изпълнение на енергоефективни мерки с гарантиран резултат на НУ „Паисий Хилендарски”, с.Зимница, община Мъглиж”.** Изпълнението на настоящата обществена поръчка ще се извърши съобразно, дейностите, предвидени в утвърдената и одобрена количествено-стойностна сметка за обекта, посочена по-долу. |

Обследваният обект представлява самостоятелна сграда на един етаж в П образна форма, без сутерен. Конструкцията на обекта е масивна, изпълнена с тухлена зидария с плътни тухли. Дограмата е двойна дървена, частично подменена с PVC профили със стъклопакет. Подът е върху терен без подземен етаж и над частичен не отопляем подземен етаж. Покривът е скатен, с керемиди на дървена конструкция.

Подходът към обекта е от югозапад.

***Изготвено е обследване за енергийна ефективност за обекта, което е приложено към настоящата техническа спецификация.***

***2. Описание на мерките:***

**2.2.1. Топлоизолация на външните стени:**

Предлага се топлинно изолиране на външните ограждащи стени от външната страна с топлоизолационен материал от фасаден експандиран пенополистирол / EPS / с дебелина 100 mm с коефициент на топлопроводимост < 0,033 W/m.K, включително шпакловка на мрежа и минерална мазилка(включително надзида на покрива). За цокъла за топлинното изолиране се предлага топлоизолационен материал ХPS с дебелина 100 mm с коефициент на топлопроводимост < 0,03о W/m.K, шпакловка на мрежа и мозаечна мазилка

Обръщането около дограмата и външните врати се изпълнява с експандиран пенополистирол EPS – 20 - 2 см. и полагане на армирана мрежа, шпакловка и минерална мазилка.

**2.2.2. Дограма:**

Предвижда се подмяна на съществуващата дограма с нова от PVC профили с 5 или повече камери, и остъкление с двоен стъклопакет с нискоемисионно стъкло с обобщен коефициент на топлопреминаване Uw да не надвишава 1,40 W/m2K.

Входните врати се препоръчва да се изпълнят от алуминий с прекъснат термомост с остъклен с еденичен стъклопакет и плътни.

Предвиждат се прозоречен перваз от ламарина с полимерно покритие.

**2.2.3. Покрив:**

Предлага се полагане на вътрешна топлоизолация от минерална/каменна вата с дебелина 100 mm и с коефициент на топлопроводност по – малък от 0,035 W/mK и пароизолационна мембрана. Подмяна на водосточните тръби.

**2.2.4. Енергоспестяващи мерки по отопление:**

За отопление на сградата се предвиждат пелетни камини с мощност 10 кW.

***3. Критерии за приемане***

Приемане на изпълнението на СМР ще е съгласно критериите за контрол и приемане на дейностите, посочени в проекто-договора и в действащата нормативна уредба, приложима за съответните видове строителни работи.

Некачествено извършените работи и некачествените материали и изделия ще се коригират и заменят за сметка на Изпълнителя съгласно установеното в проекто-договора за обществена поръчка.

***4. Гаранционен срок за изпълнените СМР***

Гаранционният срок на изпълнените СМР е не по-малък от посочените в чл. 20, ал. 4, от Наредба №2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

Гаранционният срок започва да тече от датата на въвеждане на обекта в експлоатация. Условията за осъществяване на гаранционната поддръжка и за реализиране на отговорността на Изпълнителя са определени в проекто-договора.

***5. Други***

Всеки участник в настоящата обществена поръчка следва да приложи към Техническото предложение на поръчката следните приложения към него:

**1. Линеен календарен план** - Графикът следва да представя строителната програма на участника, като прецизира съответните дейности и да е съобразен с технологичната последователност на строителните процеси. Линейният календарен план е график за изпълнение на конкретните строителни работи и следва да отразява всички посочени в КСС дейности. Линейният календарен план трябва да е придружен с Диаграма на работната ръка. В графика следва да се посочи норма време за всяка една операция, посочена в КСС, времето за изпълнение на всяка една предвидена дейност, както и броят и квалификацията на необходимите строителни наети лица за всяка една операция и общите за обекта човекодни. В графика участникът следва да посочи и броя и вида на необходимата механизация за всяка една дейност, посочена в КСС. При изготвянето на линейния график за изпълнение на поръчката трябва да бъде съобразен с изискванията на техническите спецификации.

*Участник, чиито линеен календарен план показва технологична несъвместимост на отделните строителни операции се отстранява.*

**2.** **Строителна програма -** Всеки от участниците следва да представи към предложението си за изпълнение на поръчката Строителна програма за организация и изпълнение на договора. Строителната програма не подлежи на оценка съгласно утвърдената Методика за оценка на офертите, но е елемент на техническото предложение на участника и е обвързваща за него по отношение на изложените в нея обстоятелства. Същата поражда задължение за изпълнителя по договора за нейното спазване.

**Задължително изискуемо съдържание на Строителната програма:**

Към Предложението за изпълнение на поръчката участникът прилага строителна програма, неподлежаща на оценка в методиката за оценка на офертите, която включва минимум (без да се ограничава) следните точки:

1. Технологична последователност на строителните процеси - в тази част от строителната програма, участникът трябва подробно да опише предложенията си относно:

- Обхват и дейности, съобразно виждането му за изпълнение на предмета на поръчката- следва да се опишат отделните етапи на изпълнение на поръчката, да се обхванат и опишат всички дейности, необходими за изпълнението предмета на поръчката, отчитайки времето за подготвителните дейности, дейностите по изпълнението на строително-монтажните работи, въвеждането на обекта в експлоатация, както и всички други дейности и поддейности, необходими за постигане целите на договора;

- Описание на видовете СМР и предлагана технология на изпълнението на видовете СМР и тяхната последователност на изпълнение;

- Организация и подход на изпълнение на поръчката - предложения за реализирането на всички дейности в настоящата техническа спецификация включително човешки ресурси и техническа обезпеченост, които да съответстват на приложения Линеен календарен график и диаграма на работата ръка. В тази част на строителната програма следва да бъдат описани всички нормативни изисквания, както и конкретни мерки за спазването им.

- Организация на дейностите – Участниците следва да направят пълно описание на начините за разпределение на дейностите и отговорностите между предлаганите от него специалисти; Тук е мястото да се опише и как ще се извършва доставката на материали, като е видно, че същата е съобразена с посоченото в линейния график начало и край на изпълнение на съответната дейност.

- Мерки за контрол с цел осигуряване на качеството. Участниците следва да направят пълно описание на мерките за осигуряване на качество по време на изпълнение на договора, както и описание на контрола за качество, който ще упражняват по време на изпълнението на договора. Всяка една от мерките за осигуряване на качеството следва да бъде съпроводена от описание на експертите, които са ангажирани с нейното изпълнение, техните задължения и отговорности във връзка с мярката, както и изложение относно това конкретната мярка към кой вид дейност по изпълнение на договора е съотнесена.

**3.** **Спецификация на всички използвани материали** с посочване на вида, търговското наименование, производител и доставчик, съобразно КС за изпълнение на СМР, технически и качествени характеристики на материала. Таблицата следва да бъде съпътствана от документи, издадени от производител/доставчик/сертифициращи организации, от които посочените в таблицата технически и качествени характеристики да бъдат доказани. Спецификацията обвързва участника с предложените от него материали, ако бъде избран за изпълнител, като същите ще са елемент на сключения договор. Спецификацията служи и за проверка на съответствието на предложението на участника с утвърдените от възложителя технически спецификации.

*Забележка: Участник, чиято Строителна програма показва вътрешна несъвместимост и/или противоречие, по отношение на технология, материали, организация, човешки ресурси или др., както и в която има наличие на паразитни текстве, отнасящи се до други процедури, други възложители или изпълнители, се отстранява от по-нататъшното участие в процедурата.*

*Строителната програма и Линейният календарен план следва да обосновават предложения от участника срок за изпълнение на поръчката. В противен случай участникът ще бъде отстранен.*

*Участник, чийто линеен календарен план има липсваща изискуема информация и/или показва технологична несъвместимост на отделните строителни операции и/или противоречие със Строителната програма, техническата спецификация и/или други условия, заложени в процедурата или нормативен документ, уреждащ строителните процеси, се отстранява.*

***6. ОПИСАНИЕ НА ВИДОВЕТЕ РАБОТИ, ПРЕДМЕТ НА ПОРЪЧКАТА***

**Възложител: НУ „Паисий Хилендарски”, с.Зимница, община Мъглиж**

**Обект: „Изпълнение на енергоефективни мерки с гарантиран резултат на НУ „Паисий Хилендарски”, с.Зимница, община Мъглиж”**

**КОЛИЧЕСТВЕНА СМЕТКА**

**Количественa сметка**

|  |  |  |  |  |  |  |
| --- | --- | --- | --- | --- | --- | --- |
| № | **ДЕЙНОСТИ** | **Мярка** | **Количество** | **Цена за 1 мярка (м-ли+труд) без ДДС** |  **Цена без ДДС** |  **Цена с ДДС** |
| **1** | **ТОПЛОИЗОЛАЦИИ И РЕМОНТ НА СТЕНИ** |  |  |  |  |  |
| 1.1. | Доставка и монтаж на топлоизолация на стени с EPS\* 100 мм, с коефициент на топлопроводност < 0,033 W/mK, шпакловка на мрежа и минерална мазилка, вкл. надзид на покриви | м2 | 518,8 |  |  |  |
| 1.2. | Доставка и монтаж на топлоизолация на стени по цокъл с XPS\* 100 мм, с коефициент на топлопроводност < 0,030 W/mK., шпакловка на мрежа и мозаечна мазилка | м2 | 119,5 |  |  |  |
| 1.3. | Външно обръщане с топлоизолация EPS 0,02 m около дограма с шпакловка на мрежа и минерална мазилка  | м.л. | 248,75 |  |  |  |
| 1.4. | Доставка, монтаж и демонтаж на фасадно тръбно скеле с предпазна мрежа с височина до 10 м. | м2 | 750 |  |  |  |
| 1.5. | Изнасяне и извозване на строителни отпадъци | м3 | 15 |  |  |  |
| **2** | **ПОДМЯНА НА ДОГРАМА** |  |  |  |  |  |
| 2.1. | Демонтаж, доставка и монтаж на алуминиеви врати с единично остъкляване и плътни – по спесификация | бр. | 22 |  |  |  |
| 2.2. | Демонтаж, доставка и монтаж на PVC дограма с 5 или повече камери и със стъклопакет от нискоемисийно/бяло стъкло с обобщен коефициент на топлопреминаване на топлопреминаване Uw<1,40 W/m2K. | м2 | 85,3 |  |  |  |
| 2.3. | Доставка и монтаж на външни прозоречни первази (около всички прозорци) от ламарина с полимерно покритие | м.л. | 51 |  |  |  |
| 2.4. | Изнасяне и извозване на строителни отпадъци | м3 | 5 |  |  |  |
| **3.** | **ТОПЛОИЗОЛАЦИИ И РЕМОНТ НА ПОКРИВ** |   |   |   |  |  |
| 3.1. | Доставка и монтаж на топлоизолация от минерална / каменна вата / с дебелина 100 мм, с коефициент на топлопроводност < 0,033 W/mK. и пароизолационна мембрана. Топлоизолацията се полага върху таванската конструция. | м2 | 453 |  |  |  |
| 3.2. | Демонтаж на съществуващи, доставка и монтаж на нови водосточни тръби | м.л | 126 |  |  |  |
| 3.3. | Събиране, изнасяне, наторване и извозване на строителни отпадъци до 35 км. | м3 | 20 |  |  |  |
| **4.** | **ОТОПЛЕНИЕ** |   |   |  |   |   |
| 4.1  | Доставка и монтаж на пелетни камини с топлинна мощност 10 kW | бр. | 10 |  |  |  |
|  | **ОБЩО:** |  |  |  |  |  |